CELEX: C2007/235/33
Language: bg
Date: 2007-10-06 00:00:00
Title: Дело T-290/07: Жалба, предявена на 31 юли 2007 г. — MIP Metro/СХВП — Metronia (METRONIA)

6.10.2007   
            
            
               BG
            
            
               Официален вестник на Европейския съюз
            
            
               C 235/18
            
         Жалба, предявена на 31 юли 2007 г. — MIP Metro/СХВП — Metronia (METRONIA)
   (Дело T-290/07)
   (2007/C 235/33)
   Език, на който е изготвен искът: английски
   Страни
   
      Жалбоподател: MIP Metro Group Intellectual Property GmbH & Co. KG (Düsseldorf, Германия) (представител: J.-C. Plate, lawyer)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Metronia, S. A. (Мадрид, Испания)
   Искания на Жалбоподателя
   
               —
            
            
               да се отмени Решението на втори апелативен състав на СХВП от 29 май 2007 г. по дело R 1315/2006-2 доколкото жалбата е била отхвърлена на основание, че не е в съответствие с член 8, параграф 1, буква б) от Регламент № 40/94,
            
         
               —
            
            
               да се осъди ответникът да заплати разноските, включително направените такива във връзка с възражението и жалбата пред апелативния състав.
            
         Правни основания и основни доводи
   
      Заявител на марката на Общността: Metronia, S.A
   
      Марка на Общността, предмет на спора: фигуративната марка на Общността „METRONIA“ за стоки от клас 9 и за стоки и услуги от класове 20, 28 и 41 — заявка № 3 387 834
   
      Притежател на марката или знака, на който е направено позоваване в процедурата по възражението: MIP Metro Group Intellectual Property GmbH & Co. KG
   
      Марка или знак, на който е направено позоваване в подкрепа на възражението: националната фигуративна марка „METRO“ за стоки и услуги от класове 9, 20, 28 и 41, измежду другите
   
      Решение на отдела по споровете: уважава възражението и отхвърля изцяло заявката
   
      Решение на апелативния състав: отхвърля възражението и дава ход на процедурата във връзка със заявката
   
      Изложени правни основания: нарушение на член 8, параграф 1, буква б) от Регламент № 40/94
   Жалбоподателят твърди, че спорното решение нарушава член 8, параграф 1, буква б) от Регламент № 40/94, доколкото апелативният състав е приел, че не съществува вероятност от объркване между конфликтните марки, поради липса на сходство между съответните знаци